Gennadiy Kutateladze

Gennadiy Platonovich Kutateladze (1931-yil 25-avgust, Margʻilon, Oʻzbekiston SSR — 2015-yil 30-mart, Bishkek, Qirgʻiziston) — sovet va qirgʻiz arxitektori, Qirgʻiziston SSRda xizmat koʻrsatgan arxitektor (1974).
Tarjimayi holi
Gennadiy Kutateladze 1931-yil 25-avgustda Margʻilonda tavallud topgan. Millati gruzin. 1957-yilda Moskva arxitektura institutini umumiy arxitektura mutaxassisligi boʻyicha tamomlagan. 1957—1961-yillari „Kirgizgiprostroy“ davlat loyihalash institutida ishlagan, ushbu muasssasada oddiy arxitektordan to loyihalar bosh arxitektori lavozimida ishlagan. 1971-yilda Kutateladze Frunze shahar ijroiya qoʻmitasi qarashli Arxitektura va qurilish bosh boshqarmasi boshligʻi lavozimiga oʻtkaziladi, keyinchalik esa Frunze shahrining bosh meʼmori lavozimiga tayinlanadi. 1958-yildan SSSR arxitektorlar uyushmasi aʼzosi. Ushbu jamoa tarkibida Kutateladze Frunze shahrining arxitektura va qurilish loyihasini ishlab chiqishda ishtirok etgan. 

1958-yili Toktogul Satilganov maqbarasi boʻyicha oʻtkazilgan respublika tanlovida jamoasi bilan faxriy oʻrinni, 1967-yili Qirg'iziston SSRda qishloq qurilishi uchun bir qavatli bir va ikki xonadonli turar-joy binolari loyihalari boʻyicha oʻtkazilgan respublika tanlovida jamoasi bilan birga 2-oʻrinni, 1970-yil Qirgʻiziston SSR Kant tumanidagi „Alamedin“ sovxozining markaziy binosini rejalashtirish va qurish boʻyicha oʻtkazilgan butunittifoq tanlovida jamoasi bilan birga 2-oʻrinni, xuddi shu yili Frunze shahridagi „Inturist“ mehmonxonasi oʻtkazilgan butunittifoq tanlovida jamoasi bilan faxriy oʻrinni, 1972-yilda Frunze shahridagi Tasviriy sanʼat muzeyi boʻyicha oʻtkazilgan respublika tanlovida jamoasi bilan 3-oʻrinni egallaydi.

1971—1975 yillarda Frunze shahar xalq deputatlari shahar Kengashi deputat boʻlgan.

 Vafoti 
2015-yil 30-mart kuni Bishkek shahrida 83 yoshida vafot etadi.
Meʼmorchilik ishlari
 1963-yil — Frunze shahridagi markaziy dorixona binosi (jamoaviy);
 1967-yil — Mixail Frunze muzeyi (jamoaviy), Frunze shahridagi „Kirgizgiprostroy“ instituti binosi;
 1969-yil — Qirgʻizistonning shimoliy hududlari uchun bir qavatli turar-joy binolari uchun standart loyihalar kompleksi (jamoaviy);
 1970-yil — Frunze nomidagi chorvachilik institutining markaziy binosi;
 1971-yil — Frunze shahridagi Qirgʻiziston SSR Qurilish vazirligi binosi;
 1973-yil — „Kirgizdortransproyekt“ instituti binosi (jamoaviy);
 1974-yil — Qirgʻiziston SSR Kant tumanidagi Karl Marks nomidagi sovxozning 600 oʻrinli klubi (jamoaviy);
 1976-yil — Frunze shahridagi „Pishpek“ mehmonxonasi (jamoaviy);
 1981-yil — Frunze shahridagi „Koʻk-Jar“ mikrorayoni (jamoaviy);
 1983-yil — „Oʻsh bozori“ (jamoaviy);
 1984-yil — Frunze shahridagi Lenin prospektini kompleks yoritish (jamoaviy), Frunze shahridagi Vladimir Lenin nomli markaziy maydon (jamoaviy);
 1986 yil — Frunze shahridagi Kirgizagroprom binosi (jamoaviy), Frunze shahridagi Moliya vazirligi axborot-hisoblash markazi binosi va Meva-sabzavotchilik vazirligi binosi (jamoaviy).

 

Turkum:Margʻilonda tugʻilganlar
Turkum:Bishkekda vafot etganlar
Turkum:Sovet meʼmorlari
Turkum:“Vladimir Ilich Lenin tavalludining 100 yilligi munosabati bilan” medali sohiblari
Turkum:Mehnat Qizil Bayroq ordeni sohiblari